Video | Nicolae Ciucă dă semnalul pentru prezidențiale: PNL nu poate să se dea la o parte și nu poate să nu aibă un candidat propriu
Președintele PNL, Nicolae Ciucă, a vorbit, luni seara, la Digi24, des pre o candidatură comună a PSD-PNL la prezidențiale.
"Este o întrebare la care am răspuns. Să vedem care sunt rezultatele alegerilor locale și europarlamentare, să vedem care este profilarea. Funcția de președinte nu se negociază, cetățenii trebuie să aleagă.
Ceea ce pot să vă spun, PNL va sărbători 149 de ani de existență și de-a lungul timpului a avut o contribuție la națiunea noastră. PNL nu poate să se dea la o parte și nu poate să nu aibă un candidat propriu. Nu văd de ce acum, cine știe ce ar putea apărea pentru a schimba atitudinea noastră.
În interiorul unei coaliții există discuții. presiunile se rezolvă și se scad pe timpul negocirilor. Fiecare ne dorim că să avem propria ideologie, doctrină", a spus Nicolae Ciucă.